section_heading: Superlativi
paragraph_text: Na 71. dodjeli Oscara (1998.) dogodio se jedinstven slučaj glumica koje su nominirane u istoj godini za portret iste junakinje u različitim filmovima. Cate Blanchett je nominirana za najbolju glumicu za ulogu kraljice Elizabete I. u Elizabeti, dok je Judi Dench nominirana (i pobijedila) za najbolju sporednu glumicu za ulogu istog lika u Zaljubljenom Shakespeareu. Nadalje, Cate Blanchett je jedina glumica koja je nominirana dvaput za istu ulogu (kraljicu Elizabetu I.), prvo 1998. za Elizabetu, a zatim i 2007. godine za Zlatne godine kraljice Elizabete. Blanchett je i jedina glumica koja je osvojila Oscara za ulogu ranijeg dobitnika Oscara: Katharine Hepburn u Avijatičaru 2004. godine kad je dobila nagradu za najbolju sporednu glumicu.